หุ้น,น้ำมันปิดพุ่งแรง/ทองบวก
หุ้นดาวโจนส์ปิดพุ่ง 549.95 จุด ด้านราคาน้ำมัน เพิ่มขึ้น 1 ดอลลาร์ ขณะที่ทองคำบวก 2.20 ดอลลาร์
21 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,511.99 จุด เพิ่มขึ้น 549.95 จุด หรือ +1.62% ดัชนี เอสแอนด์พี 500 ปิดที่ 4,323.06 จุด เพิ่มขึ้น 64.57 จุด หรือ +1.52% ดัชนี แนสแดค ปิดที่ 14,498.88 จุด เพิ่มขึ้น 223.89 จุด หรือ +1.57% ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 20 ก.ค. เนื่องจากนักลงทุนเข้าช้อนซื้อหุ้นที่ร่วงลงอย่างหนักเมื่อวันจันทร์ที่ผ่านมาสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม เพิ่มขึ้น 1 ดอลลาร์ หรือ 1% ปิดที่ 67.42 ดอลลาร์ต่อบาร์เรล หลังจากร่วงลง 7.5% เมื่อวันจันทร์(19ก.ค.) ด้านเบรนต์ทะเลเหนือลอนดอน งวดส่งมอบเดือนกันยายน เพิ่มขึ้น 73 เซนต์ ปิดที่ 69.35 ดอลลาร์ต่อบาร์เรล หลังจากร่วงลงถึง 6.8% ในวันจันทร์(19ก.ค.)ราคาทองคำตลาดโคเม็กซ์งวดส่งมอบเดือนสิงหาคมเพิ่มขึ้น 2.20 ดอลลาร์ ปิดที่ 1,811.40 ดอลลาร์ต่อออนซ์